open-index/open-wikipedia-markdown huggingface dataset:
ჰეროსტრატე

**ჰეროსტრატე** () — ქალაქ ეფესოს ახალგაზრდა მცხოვრები, რომელმაც საკუთარ ქალაქში 21 ივლისს, ძვ. წ. 356 წელს დაწვა არტემიდას ტაძარი – მსოფლიოს შვიდ საოცრებათაგან ერთ-ერთი, როგორც ეს მან შემდგომ წამებისას აღიარა, საკუთარი სახელის უკვდავსაყოფად. თუმცა, ერთ-ერთი ვერსიის თანახმად, მან დაწვა არა შვიდ საოცრებათგან ერთ-ერთი ტაძარი, არამედ ხის ნაგებობა, რომლის ადგილასაც აიგო არტემიდას ტაძარი ხანძრის შემდეგ.

ითვლება, რომ ჰეროსტრატე მისი ნამდვილი სახელი არაა, არამედ ქალაქელების მიერ შერქმეული მეტსახელი, რადგანაც მისი სახელის ხსენება ეკრძალებოდა ყველას და სიკვდილით ისჯებოდა.

## ლიტერატურა 
* Borowitz, Albert. *Terrorism for Self-glorification: The Herostratos Syndrome*. ოჰაიო: კენტის სახელმწიფო უნივერსიტეტის გამომცემლობა, 2005.
* უილიამ სმითი. (1870) *ბერძნული ანტიკური ხანის ლექსიკონი*, თავი 2, გვ. 439.  დასკანერებული სურათები.

კატეგორია:ძველი ბერძნები
კატეგორია:გარდაცვალების თარიღი უცნობია
კატეგორია:დაბადების წელი უცნობია
თებულო (მრავალმნიშვნელოვანი)

**ტებულო** შეიძლება აღნიშნავდეს:
* თებულო — უღელტეხილი პირიქითის ქედზე
* თებულო — მთა პირიქითის ქედზე
ვიზა (მრავალმნიშვნელოვანი)

**ვიზა** შეიძლება აღნიშნავდეს:

* ვიზა — საბუთი რომელიც მიეცემა პირს, რომელსაც სურს ქვეყანაში შესვლა.
* ვიზა (კომპანია) — Visa International Service Association, რომელიც ვიზას პროდუქტებს გამოსცემს, მათ შორის საკრედიტო და სადებეტო ბარათებს.
* ვიზა — ფინეთში გავრცელებული ქალის სახელი.
თანგა

**თანგა** — XV საუკუნის დასაწყისში თემურლენგის მიერ შემოღებული მაღალხარისხოვანი ვერცხლის მონეტა (წონა 6,2 გ), რომელიც მალე გაბატონებულ ერთეულად იქცა ახლო აღმოსავლეთის ქვეყნებსა და აღმოსავლეთ ამიერკავკასიის ფულად სისტემაში. საქართველოს ეს რეფორმა არ შეხებია,მაგრამ იქ დიდი რაოდენობით გვხვდება XV საუკუნის შირვანული თანგები. აღმოჩენილია როგორც ერთეული, ისე განძის სახით სოფ. საქობოში (ლაგოდეხის რაიონი), ხორხში (დუშეთის რაიონი), თამარაშენში (ცხინვალის რაიონი), ალში (ხაშურის რაიონი).

## ლიტერატურა
* *დუნდუა გ.,* ქსე, ტ. 4, გვ. 585, თბ., 1979

კატეგორია:მონეტები
ვიზა

მინი|2014 წელს გაცემული აშშ-ს ვიზა.
**ვიზა** (ლათინური *carta visa*-ს შემოკლება) — დოკუმენტი, რომელიც ქვეყნის მიერ გაიცემა პირისთვის, რათა მან ფორმალურად მოითხოვოს ქვეყანაში შესვლის ნებართვა გარკვეული პერიოდის განმავლობაში და განსაზღვრული მიზნებისთვის. ის ჩვეულებრივ პასპორტში იკვრება ან ირტყმება, ან ზოგჯერ გაიცემა როგორც განცალკევებული საბუთი.

მრავალი ქვეყანა ვიზის და მოქმედი პასპორტის ქონას ითხოვს თავისი საზღვრის გადასაკვეთად, მაგრამ არსებობს გამონაკლისებიც.

ვიზა დაკავშირებულია ქვეყანაში შესვლის (გასვლის) ნებართვასთან, ასე რომ ზოგ ქვეყანაში ის განსხვავდება უცხოელთათვის ქვეყანაში შესვლისა და დარჩენის ნებართვისგან.

მაგალითად, ამერიკის შეერთებულ შტატებში შესასვლელად არსებობს ორი ძირითადი კატეგორიის ვიზა: საემიგრაციო და არასაემიგრაციო ვიზები, რომლებიც ასევე იყოფიან ქვეკატეგორიებად. მაგალითად: ოჯახური საემიგრაციო ვიზა, ტურისტული არასაემიგრაციო ვიზა, სასწავლო არასაემიგრაციო ვიზა, სამუშაო საემიგრაციო ვიზა და ა.შ.

## ლიტერატურა 
* აშშ-ის სახელმწიფო დეპარტამენტი, "Report of the Visa Office" 
* აშშ-ის სახელმწიფო დეპარტამენტი, Nonimmigrant Visa Statistics 

## რესურსები ინტერნეტში 
* 

## სქოლიო 
კატეგორია:ვიზები
კატეგორია:მოსახლეობის მიგრაცია
კატეგორია:სამგზავრო დოკუმენტები
კატეგორია:საბუთები
თარიგონი

**თარიგონი** — მთა საქართველოში, რაჭა-ლეჩხუმისა და ქვემო სვანეთის მხარეში, ცაგერისა და ამბროლაურის  მუნიციპალიტეტების ადმინისტრაციულ საზღვარზე. მდებარეობს რაჭა-ლეჩხუმის კავკასიონის სამხრეთ კალთაზე, მდინარეების რიცეულისა და თარიგონის (ლაჯანურას მარცხენა შენაკადი) წყალგამყოფ თარიგონის ქედზე. სიმაღლე ზღვის დონიდან 2577 მ. თარიგონი აგებულია ზედალიასის ასაკის ქვიშაქვებითა და თიხაფიქლებით. კალთები შემოსილია სუბალპური და ალპური მდელოებით.

## ლიტერატურა
კატეგორია:რაჭა-ლეჩხუმისა და ქვემო სვანეთის მხარის მთები
თარო კლდე

**თარო კლდე** — მღვიმე საქართველოში, ჭიათურის მუნიციპალიტეტში, სოფ. შუქრუთში. წარმოადგენს ზედა პალეოლითის ადრინდელი საფეხურის კლდოვან ეხს. 1917 წელს აღმოაჩინა და მცირე ძიება ჩაატარა ს. კრუკოვსკიმ. მასალა პირველად შეისწავლა ს. ზამიატნინმა. ნაპოვნია ქვის მრავალნაირი იარაღი (ნუკლეუსები, მასიურ ანატკეცებზე ნაკეთები საჭრისები, საფხეკები, ზურგდაბლაგვებული და რეტუშირებული მიკროლითური ფირფიტები, მუსტიეს ხანის წვეტანები, ორმხრივ დამუშავებული იარაღი და ანატკეცები), აგრეთვე ძვლის იარაღის 2 ნატეხი. მასალა დაცულია ს. ჯანაშიას სახელობის საქართველოს სახელმწიფო მუზეუმში.

## ლიტერატურა
კატეგორია:ჭიათურის მუნიციპალიტეტის არქეოლოგიური ძეგლები
კატეგორია:ჭიათურის მუნიციპალიტეტის მღვიმეები
თარჩია

**თარჩია** — ძველებური ქართული ცხენოსნური თამაში. თამაშობენ მოედანზე ან მინდორზე. წინასწარ განსაზღვრავენ თამაშისათვის განკუთვნილ დროს. ჯერ თამაშში მონაწილეობის მსურველებს იწვევენ, შემდეგ თამაშის 4-ვე მონაწილე შეჯიბრებაზე დამსწრე ქალიშვილთაგან აირჩევს მსაჯს. მსაჯი თავის მხრივ ერთ-ერთ მონაწილეს მკლავზე ან საყელოზე დაუმაგრებს ფერად მანდილს (ამ მოთამაშესაც თარჩია ჰქვია). შემდეგ მოთამაშეები დასცილდებიან მსაჯს 100 მ და მსაჯის ნიშანზე თამაში იწყება. თამაშის მიზანია დაეწიონ თარჩიას, რომელიც ყოველნაირად ცდილობს თავი დააღწიოს მდევრებს და მანდილი მსაჯს დაუბრუნოს. თუ მოთამაშემ ეს მოახერხა, გამარჯვებულად ცხადდება და მსაჯი მას იმავე მანდილით აჯილდოებს, თუ რომელიმე მოთამაშე დაეწევა თარჩიას და ჩამოართმევს მანდილს, თამაში შეწყდება, მონაწილენი მანდილის ახალ პატრონს 50 მ-ით სცილდებიან და მსაჯის ნიშანზე თარჩია კვლავ იწყება.

## ლიტერატურა
კატეგორია:ქართული ხალხური თამაშები
თარხანი

**თარხანი** (ხეთური: თარხუნთი — ჭექა-ქუხილის ღმერთი; მონღოლური: „თარ“ — თავისუფალი და „ხან“ — ხელმწიფე, „თავისუფალი ხელმწიფე“;  — თავისუფალი ბატონი), აქვს ორი მნიშვნელობა:
* დიდი ფეოლდალის ტიტული, წოდება, რომელიც სხვადასხვა პრივილეგიებს ითვალისწინებს;
* შეუვალობის სიგელი, რომელიც გლეხს, ვაჭარს, სასულიერო ან სხვა პირს ათავისუფლებს გადასახადებისაგან.

თარხნობა გავრცელებული იყო მონღოლეთში, თურქეთში, სპარსეთში, კავკასიის ქვეყნებსა და რუსეთში. ხაზარებში თარხანი სარდლის ტიტული იყო. ჩინგიზ-ყაენი თავის ვაჟებს ნიშნავდა დაპყრობილი ქვეყნების ხელმწიფეებად და ანიჭებდა თარხნობას.

საქართველოში თარხანი და თარხნობა თავისუფალისა და შეუვალობის მნიშვნელობით შემოვიდა (დადასტურებულია XIV საუკუნის დოკუმენტში). იხმარებოდა აზატის სინონიმადაც. თარხნობას ანიჭებდნენ როგორც თავადაზნაურობას, ეკლესია-მონასტრებს, დიდვაჭრებს (შეუვალობის სახით), ისე გლეხებს (ზოგიერთი გადასახადის ამოკვეთის სახით). XVII-XVIII საუკუნეებში საგლეხო საგადასახადო დავთრებში "თარხანი" მსახურის სინონიმად იხმარებოდა (იგულისხმებოდა მებეგრე გლეხის "თავი ბეგრისაგან" განთავისუფლება და მსახურად დადგენა).

XVII საუკუნეში თარხანი თანამდებიბისა და ტიტულის სახით გვხვდება. ფართოდ გავრცელებული აზრი, რომ XVII საუკუნის 30-იანი წლების ბოლოს როსტომ მეფემ გ. სააკაძის შვილს — იორამს უბოძა თარხნობა, როგორც საპატიო ტიტული, რაც სააკაძეთა გათავადებას გულისხმობდა, არაა სწორი. იოანე ბაგრატიონის ცნობით დიდი მოურავის წინაპრებმა მესამე ხარისხის თავადობა ჯერ კიდევ 1503 წელს მიიღეს, დიდი მოურავის პაპის მამა, თბილისის მოურავი - ივანე სააკაძე, რომ თავადია, ეს ლუარსაბ I-ის დროინდელი საბუთებიდანაც სჩანს, პლატონ იოსელიანის ცნობით, 1604 წელს ერევნის აღებისას გიორგი სააკაძემ იმდენად გამოიჩინა თავი, რომ გიორგი X-მ მას 1605 წელს დიდებული თავადის ტიტული უბოძა . სიმონ II-ს პერიოდში, ქართლს ფაქტობრივად მართავდა დიდი მოურავი გიორგი სააკაძე და როგორც ქართლის ცხოვრება იუწყება „თავადები მას მონებდნენ“. დიდი მოურავის აღმატების დასადასტურებლად, 1622 წელს, მას თარხნის ტიტული მიენიჭა, რომელიც უპირველეს ყოვლისა დიდებულთა დარბაზის წინამძღოლობას, აგრეთვე სხვა პრივილეგიებს გულისხმობდა.

XVII საუკუნის 30-იანი წლების ბოლოს როსტომ მეფემ გიორგი სააკაძის შვილიშვილს — იორამს განუახლა თარხნობა, რომელიც ასევე უპირველეს ყოვლისა დიდებულთა დარბაზის (მეჯლისის) წინამძღოლობასა და სხვა პრივილეგიებს გულისხმობდა: 1) გვარის უფროსი შთამომავლობით მეჯლისის თარხანია, 2) იგი გათავისუფლებულია პასუხისმგებლობისან ცხრა დიდი დანაშაულისათვის, 3) იგი თავისუფალია გადასახადებისაგან ცხრა თაობაში, 4) იგი არ იხდის საომარი ნადავლის მეათედს, 5) ის უნებართვოდ შედის მეფესთან, 6) მას ცხრა ჭიქა ღვინოს უწვდის მეფე, 7) ლაშქრობისას ის მეფის გვერდზეა, 8) მეფის ქალიშვილის გარდა, მას ნებისმიერი ქალი მოჰყავს ცოლად მამის თანხმობის გარეშე და 9) მისი პატივი და დიდება ცას გაუტოლდება ცხრა სახის საჩუქარით.

თარხნის ტიტულს ატარებდა დიდებულ თავად თარხან-მოურავთა გვარის უფროსი, ტიტული გაუქმდა რუსეთის იმპერატორის ბრძანებით 1815 წელს.

## ლიტერატურა 
* *ჯამბურია გ.,* ქსე, ტ. 4, გვ. 589, თბ., 1979
* * გიორგი თარხან-მოურავი, დავით თარხან-მოურავი,* თარხან-მოურავთა ფეოდალური სახლი, წგნ., 1, წგნ., 2, თბ., 2001

## სქოლიო 
## რესურსები ინტერნეტში
* თარხან-მოურავთა ისტორია
* ლექსიკონი

კატეგორია:ფეოდალიზმი
კატეგორია:არისტოკრატიული წოდებები
თარხნიშვილები

**თარხნიშვილები**, *თარხან-მოურავები* — სათავადო სახლი ქართლის სამეფოში. დამაარსებელია გ. სააკაძის შვილიშვილი იორამი, რომელსაც როსტომ მეფემ XVII საუკუნის 30-იანი წლების ბოლოს სააკაძეთა საგვარეულო სამფლობელო აღუდგინა, სხვა მამულებიც უბოძა და თარხნობა დაუმკვიდრა. ამის შემდეგ იორამის შთამომავლებს თარხნიშვილები ეწოდათ. ისინი ისტორიულ საბუთებში მოურავიშვილებადაც იხსენიებიან. აზნაურ სააკაძეთა გვარის ასეთი შეცვლა მათ გათავადებას ნიშნავდა. თარხნიშვილებს სათავადო მოიცავდა თეძმის ახალქალაქსა და მის მიდამოებს. 

სათარხნო ქართლის უდიდესი სათავადოების რიცხვში შედიოდა. თავადი თარხან-მოურავების მფლობელობაში იყო დაახლოებით 100 დასახლებული პუნქტი, დღემდე შემორჩა 11 საგვარეულო ტაძარი. ცნობები შემორჩა ათამდე საგვარეულოს შესახებ რომლებიც იყვნენ თარხნიშვილების ვასალები. XVIII საუკუნეში, ქართლში სარდლები იყვნენ გივი ამილახვარი,თარხანი ლუარსაბი და ზაზა თარხნიშვილი. ერეკლე II-ის დროს ქართული არტილერიის შემქმნელი და თოფჩიბაშია გიორგი თარხანი. ამავე დროს სამეფო სადროშოს მეთაურია ლუარსაბ თარხანი. მორიგე ჯარების 8 მინბაშიდან 3 თარხან-მოურავი იყო. თარხან-მოურავთა საგვარეულო მონასტერი იყო ქვათახევის სამონასტრო კომპლექსი.

რუსეთის კავკასიური ომის დროს გენერლები რამაზ და კონსტანტინე თარხან-მოურავები იყვნენ სამხედრო ოლქების მმართველები. იოსებ თარხან-მოურავი იყო დაღესტნის მმართველი.

## ლიტერატურა 
კატეგორია:საქართველოს ფეოდალური საგვარეულოები
*
თასმისებური ჭიები

**თასმისებური ჭიები**, *ლენტისებური ჭიები* (Cestoidea) — უხერხემლო ცხოველთა კლასი ბრტყელი ჭიების ტიპისა. სქესმწიფე თასმისებური ჭიები ხერხემლიან ცხოველთა და ადამიანთა პარაზიტებია. ცნობილია თასმისებური ჭიების 3000-მდე სახეობა. სხეული ბრტყელი აქვთ, რამდენიმე მმ-იდან 20 მ-მდე სიგრძისა. შედგება 2-იდან რამდენიმე ათასამდე ნაწევრისაგან (პროგლოტიდისაგან). სხეულის წინა ბოლოზე აქვთ თავი,თავზე — კაუჭებით გარშემოვლებული მისაწოვრები და 1 ან 4 ხორთუმი. საჭმლის მომნელებელი, სისხლის მიმოქცევისა და სუნთქვის ორგანოები არა აქვთ. თასმისებური ჭიები ჰერმაფროდიტებია — თითოეულ ნაწევარში განვითარებულია როგორც სათესლეები, ისე საკვერცხეები, სადაც უამრავი კვერცხია. მრავლდებიან თვითგანაყოფიერების ან ჯვარედინი განაყოფიერების გზით. განვითარების ციკლი მეტად რთულია და მიმდინარეობს ერთი ან ორი შუამავალი მასპინძლის მონაწილეობით. დეფანიტური მასპინძლის სხეულში თასმისებური ჭიები სქესობრივ სიმწეფეს აღწევს. განაყოფიერებული კვერცხები დეფინიტური მასპინძლის ექსკრემენტთან ერთად გარეთ გამოიყოფა. კვერცხში ვითარდება ლარვა-ონკოსფერა, რომელსაც 3 წყვილი კაუჭი აქვს და იგი შემდეგ 1 ან 2 შუამავალი მასპინძლის ორგანიზმში განაგრძობს განვითარებას. ონკოსფერა კვერცხიდან გამოდის და აღწევს მასპინძლის სხეულის ღრუს ან რომელიმე ორგანოს, სადაც გარდაიქმნება ცისტიცერკად, ფანად, ცენურად, ექინოკოკად ან სხვა ტიპის მეორე ლარვად. ესენი უსქესოდ მრავლდებიან, ივითარებენ სკოლექსს (ზოგ შემთხვევაში მრავალს) და შუამავალ მასპინძელთან ერთად ძირითად (დეფინიტურ) მასპინძელში ხვდებიან. აქ ისინი ემაგრებიან ნაწლავის კედელს და სქესმწიფე ჭიებად გარდაიქმნებიან. თასმისებური ჭიები ადამიანს აავადებენ ჰიმენოლეპიდოზით, ტენიიდოზით, ექინოკოკოზით, დიფილობოთრიოზით.

## ლიტერატურა
*
თაფლოვანი მცენარეები

**თაფლოვანი მცენარეები** — ფარულთესლოვანი მცენარეების დიდი ჯგუფი, რომელთა ყვავილებისაგან ფუტკრები ნექტარსა და ყვავილის მტვერს აგროვებენ და ამუშავებენ — ნექტარს აქცევენ თაფლად, მტვერს — ჭეოდ. ნექტარს მცენარე აგროვებს სპეციალურ ჯირკვლებში — სანექტრევებში, რომლებიც ყვავილის ნასკვსა და მტვრიანების ძირშია განვითარებული და სხვადასხვა ფორმა აქვს. ზოგიერთი თაფლოვანი მცენარეები გამოყოფს ფასოვან ნივთიერებას, რომლისგანაც ფუტკრები ამზადებენ წებოს -დინდგელს, როგორც ველურ, ისე კულტურულ თაფლოვანი მცენარეებში ნექტრის გამოყოფა და ფუტკრების მიერ მათი შეგროვება ხდება ყვავილობის პერიოდში, რომლის დასაწყისს და ხანგრძლივობას განსაზღვრავს თაფლოვანი მცენარეების ბიოლოგიური თავისებურებანი და კლიმატური-გეოგრაფიული ფაქტორები.

საქართველოში აღრიცხულია თაფლოვანი მცენარეების 600-მდე სახეობა, მათგან პრაქტიკული მნიშვნელობა აქვს 50-მდე სახეობას. ისინი გავრცელებულია როგორც დაბლობისა და მთის ტყეებში, ისე სუბალპურ და ალპურ სარტყლების მდელოებზე. თაფლოვანი მცენარეების სახეობრივი შემადგენლობა და ყვავილობის ვადები სხვადასხვაა. თაფლის ხარისხი დამოკიდებულია ნექტრის შედგენილობაზე, ზოგჯერ თაფლი მაწყინარია და არა მარტო „ათრობს“ ადამიანს, არამედ წამლავს კიდეც. ამის მიზეზი ზოგ მცენარეში (მაჯაღვერი, მელიქაური, იელი, თამბაქო) ალკალოიდების დიდი კონცენტრაციაა. 

საუკეთესოდ ითვლება  კავკასიური ცაცხვის (გავრცელებულია მთის ქვედა და შუა სარტყლის ტყეებსა და ტყის პირებზე), წვრილფოთოლა ცაცხვის (იზრდება სუბალპურ ტყეებში), აგრეთვე, ცრუაკაციის (ფართოდაა გავრცელებული დასავლეთ და აღმოსავლეთ საქართველოს გაკულტურებულ მიწებზე), ქაცვის (აქვს უხვი ყვავილები და შეიცავს სამკურნალო თვისებების ნექტარს, მრავლად გვხვდება აღმოსავლეთ და დასაქვლეთ საქართველოს მდინარისპირა ტყეებში, მთაშიც და ბარშიც), ესპარცეტის თითქმის ყველა სახეობის, იონჯისა და სამყურას ბევრი სახეობის, თეთრი და სამკურნალო ძიძოს და სხვა თაფლი.

## ლიტერატურა
კატეგორია:მცენარეები
კატეგორია:თაფლოვანი მცენარეები
თაქ-ქილისა

**თაქ-ქილისა** — რკინის ხანის (ძვ. წ. X-VI სს.) არქეოლოგიური ძეგლი თრიალეთში, წალკის ზეგანზე, მდ. ხრამის მარჯვენა ნაპირას. 1937 და 1948 წლებში გაითხარა (ბ. კუფტინი) 67 სამარხი, რომლებიც წარმოადგენდა 6-8 ფილაქვისაგან აგებულ, ზემოდან 2 ან მეტი მასიური ბრტყელი ქვით გადახურულ ყუთებს. მათი ძირი გრუნტზე იდო. სამარხები ძირითადად ინდივიდუალურია. თითო ყუთში იშვიათად იყო დაკრძალული 2-3 მიცვალებული გვერდზე ხელფეხმოკეცილი ან მჯდომარე. არდინდელ სამარხებში (ძვ. წ. X-IX სს.) გვხვდება მეთუნის მორგვზე დამზადებული რუხი ფერის თიხის ჭურჭელი (უმეტესად სახეებით შემკული დოქები, ქვაბ-ქოთნები, კოჭბები და სხვა), ლითონის ნაწარმი (ბრინჯაოს შუბები, გრძელყუნწიანი ისრისპირები, ორთითა, ბუნიკები, სარტყლის ფრაგმენტები, სამაჯურები, რკინის შუბები და სხვა), სარდიონის მძივები. გვიანდელი (ძვ. წ. IX-VI სს.) სამარხებში აღმოჩნდა ჩარხზე დამზადებული ჭდეული და ნაპრალები ზოლებით შემკული თიხის ჭურჭელი, ბრინჯაოს ლაგმები, ვარდულები, სამაჯურები; რკინის გრძელმასრიანი შუბები, სამაჯურის ფრაგმენტები; სარდიონის, თეთრი პასტისა და სხვადასხვა ფერის მინის მძივები.

ხეობაში ზედაპირულად აკრეფილია პალეოლითის ხანის მასალა (ობსიდიანის 1000-ზე მეტი ნაწარმი). გვხვდება ამოღარული და ლევალუაზური ანატკეცები, ბრტყელი და ამორფული ნუკლეუსები, საჭრისები, ლამელები, საფხეკები, რომელთაგან დიდი ნაწილი მცირე ზომის ანატკეცებისაგანაა დამზადებული. აგრეთვე მიკროსეგმენტი და მიკროტრაპეცია, მუტიჟური წვეტანები და მცოცავი რეტუშით დამუშავებული ისრისწვერი. მოპოვებულია აგრეთვე ნუშისებური მოყვანილობის გვიანდელი აშელური ხელნაჯახი.

**თაქ-ქილისა** — სხვადასხვა დროის პეტროგლიფები, აღმოჩენილი სოფლის ტერიტორიაზე, წალკის სამხრეთ-დასავლეთით 10 კმ-ზე, ხეობის მარჯვენა ნაპირზე, კლდის გაშიშვლებულ ზედაპირზე. აღმოჩენილია 1976 წელს (მ. გაბუნია) კლდეზე ამოკაწრულია ცხენის, ირმის, ჯიხვის, მელიის, შვლის, ორკუზიანი აქლემის, ლომისა და სხვა ცხოველთა გამოსახულებანი. გვხვდება ფანტასტიკური ცხოველებიც (ორკუზიანი ცხენი, ფრინველისფეხებიანი კუ). აგრეთვე კომპოზიციებიც - შველის ნუკრი, რომელიც დედის ძუძუს წოვს. არის ადამიანთა გამოსახულებანიც - კაცები ჯოხით ხელში და მშვილდისრით გვერდზე. გვხვდება მზისა და ჯვრის გამოსახულებაც და გაურკვეველი დანიშნულების გეომეტრიული ფიგურები. თაქ-ქილისის პეტროგლიფებში შეიმჩნევა ზურტაკეტის ბრინჯაოს ხანის გორასამარხების მშენებლობაში გამოყენებული ნიშნიანი ქვებისა და სვანეთში მიცვალებულის კულტთან დაკავშირებული გრაფიკული ხელოვნების ტრადიციები.

## სქოლიო 
კატეგორია:წალკის მუნიციპალიტეტი
ბურჯ-ხალიფა

**ბურჯ ხალიფა** ან **ბურჯ დუბაი** (არაბ.:برج خليفة „ხალიფას კოშკი“) — სუპერმაღალი ცათამბჯენი დუბაიში, არაბთა გაერთიანებული საამიროებში. აღიარებულია როგორც ადამიანის შექმნილი ყველაზე მაღალი სტრუქტურული ნაგებობა. ცათამბჯენის შენება დაიწყო 2004 წლის 21 სექტემბერს და დასრულდა 2010 წლის 4 იანვარს. შენობის მთავარი არქიტექტორი, სტრუქტურული და მექანიკური ინჟინერია ჩიკაგოს კომპანია Skidmore, Owings and Merrill LLP (SOM). გეორგ ეფსტათიუ კომპანიიდან SOM არის პროექტის მმართველი პარტნიორი, ხოლო ადრიან სმითი (SOM-დან წამოსული) დიზაინის პარტნიორი. დამოუკიდებელი შეფასება მოახდინა კომპანიამ CBM Engineers Inc.

## მნიშვნელოვანი მოვლენები 
* იანვარი 2004 – ქვაბულის გათხრები იწყება.
* თებერვალი 2004 – იდგება ხიმინჯები.
* მარტი 2005 – შენობა იწყებს ზრდას.
* ივნისი 2006 – შენობამ 50–ე სართულს მიღწია.
* თებერვალი 2007 – ბურჯ ხალიფას შენობა ასწრებს სირსის ტაუერს სართულების რაოდენობით.
* ივლისი 2007 – ბურჯ ხალიფა სიმაღლით ასწრებს ტაიპეი 101–ს, რის შედეგად მსოფლიოში ყველაზე მაღალი შენობა ხდება. წვდება 141–ე სართულს.
* აგვისტო 2007 – სიმაღლით ასწრებს უილის თაურსის ანძას.
* აპრილი 2008 – სიმაღლით ასწრებს კვლი–ტვ–ის ანძას, რის შედეგადაც მსოფლიოში ადამიანის ყველაზე მაღალი შექმნილი სტრუქტურული ნაგებობა ხდება. წვდება 160–ე  სართულს.
* ივნისი 2008 – ემირი აცხადებს, რომ ბურჯ ხალიფას სიმაღლე 636 მეტრია, ხოლო მისი საბოლოო სიმაღლე არ გამოვლინდება სანამ ბოლომდე არ აშენებდა.
* სექტემბერი 2008 – შენობის სიმაღლე აღწევს 688 მეტრს, რითაც ბურჯ ხალიფა ხდება ადამიანის ყველაზე მაღალი შექმნილი ნაგებობა, რომელიც ოდესმე აშენებულა. ამ შედეგით იგი ასწრებს ვარშავის რადიოანძას.
* ოქტომბერი 2009 – დასრულდა შენობის ექსტერიერი.
* იანვარი 2010 – ბურჯ ხალიფა ოფიციალურად იხსნება. მისი ძველი სახელი ბურჯ დუბაი ბურჯ ხალიფათი იცვლება, არაბთა გაერთიანებული საამიროების პრეზიდენტის შეიხ ხალიფა ბინ ზაიედ ნაიანის პატივსაცემად.

## რესურსები ინტერნეტში
* 

## სქოლიო 
კატეგორია:დუბაი
კატეგორია:არაბთა გაერთიანებული საამიროების ცათამბჯენები
ომალო

**ომალო** — სოფელი საქართველოში, ახმეტის მუნიციპალიტეტში მდინარე პირიქითი ალაზნის მარჯვენა ნაპირზე. თემის ცენტრი (სოფლები: დანო, დართლო, დოჭუ, კვავლო, ქუმელაურთა, შენაქო, შტროლთა, ჩიღო, წარო, ხახაბო, ხისო და სხვ.). ზღვის დონიდან 1880 მეტრი, ახმეტიდან 90 კილომეტრი. თუშეთის რეგიონის ადმინისტრაციული ცენტრი. სოფელი დიდი კავკასიონისა და პირიქითა ქედებს შორის მდებარეობს. უგზოობის გამო ნახევარი წელიწადი დანარჩენი საქართველოსგან მოწყვეტილია.

2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.

## დემოგრაფია
2014 წლის აღწერის მონაცემებით სოფელში ცხოვრობს 37 ადამიანი.

## გალერეა

ფაილი:Tusheti August 2009 (164).JPG|ზემო ომალო. საერთო ხედი
ფაილი:Tusheti August 2009 (85).JPG|ზემო ომალო. კესელოები
ფაილი:Tusheti August 2009 (160).JPG|ზემო ომალო. კესელოები
ფაილი:Tusheti August 2009 (75).JPG|ზემო ომალო. კესელოს ნაშთი
ფაილი:Tusheti August 2009 (73).JPG|ზემო ომალო. კესელო
ფაილი:Tusheti August 2009 (176).JPG|ზემო ომალო. ეთნოგრაფიული მუზეუმი კესელოში
ფაილი:Akhmeta Municipality Map.png|ახმეტის მუნიციპალიტეტის რუკა

## იხილეთ აგრეთვე
*კესელოს ციხე
*ომალოს კოშკი

## ლიტერატურა
## სქოლიო
კატეგორია:ახმეტის მუნიციპალიტეტის სოფლები
კატეგორია:ეროვნული მნიშვნელობის კატეგორიის კულტურის უძრავი ძეგლები
კატეგორია:კულტურული მემკვიდრეობის ძეგლები კახეთის მხარეში
ღალიის მონასტერი

thumb|right|300px|მონასტრის ნანგრევები
**ღალია** — ძველი ქართული მონასტერი კუნძულ კვიპროსზე. კვიპროსზე მრავლად იყვნენ ქართველი მოღვაწენი. მათ კოლონია ჰქონდათ ნიქოზიაში, რამდენიმე მონასტერი — ალამინის რაიონში. ერთ-ერთი სავალე იყო ჟალია (ღალია), რომელიც მემატიანის ცნობით, აღაშენა და შეამკო ყოვლითა წესითა თამარ მეფემ (XII-XIII საუკუნეები). ჟალიაში  ქართული მწიგნობრული კერის არსებობა დადასტურებულია სანქტ-პეტერბურგში დაცულ ძველ ქართულ ხელნაწერის ანდერძში (H-№ 18). მოგვიანებით ქართველ მოგზაურებმა ტიმოთე გაბაშვილმა (1758) და იონა გედევანიშვილმა (1784) კვიპროსზე ქართველთა ნაკვალევი ვეღარ ნახეს, მდოლოდ ბოლო ხანს ქართული სიძველეთა ნაშთი აღმოჩნდა კვიპროსის ბერძენთა სავანეში — კიკოს მონასტერში.

ღალიის მონასტერი მდებარეობს კვიპროსის ჩრდილო-დასავლეთ ნაწილში, პაფოსის პროვინციის პატარა ისტორიული ქალაქის პოლის ქრისოქოსის მახლობლად ტყეში, სანაპიროდან დაახლოებით ხუთ კილომეტრის დაშორებით.

მონასტრის ნანგრევები 1981 წელს აღმოაჩინა ამერიკაში ემიგრირებულმა ქართველმა მეცნიერმა ვახტანგ ჯობაძემ რომელიც XII საუკუნის ქართულ ცნობებს ეყრდნობოდა. სისტემატიური  არქეოლოგიური გათხრები მხოლოდ 2006 წელს დაიწყო მას შემდეგ რაც საქართველოს და კვიპროსის წარმომადგენლებმა მიაღწიეს შეთანხმებას ერთობლივი კვლევა-ძიების ჩატარების თაობაზე. 

გათხრებმა გამოავლინა ქალწულ მარიამის ეკლესია, რომელიც არაუგვიანეს 1000 წლით თარიღდება. უფრო გვიანდელი, წმ. გიორგის ტაძარი, XII საუკუნეს უნდა განეკუთვნებოდეს. მონასტერი საფუძვლიანად შეაკეთებინა თამარ მეფემ. მას შემდეგ იგი კიდევ ერთხელ განახლებულა XIII-XIV საუკუნეების მიჯნაზე. საქართველოსა და კვიპროსზე გართულებულმა პოლიტიკურმა სიტუაციამ აიძულა ქართველი ბერები მონასტერი მიეტოვებინათ. XVI საუკუნეში კი ღალია გაიძარცვა და ნანგრევებად იქცა. 

აღმოჩენილია XIII-XIV საუკუნეების ქართული ფრესკები და წარწერები, საყოფაცხოვრებო და რელიგიური დანიშნულების სხვადასხვა ნივთი.  

## გალერეა 

File:Galia.pdf|ღალიის მონასტერი, საქართველოს კულტურის, ძეგლთა დაცვის და სპორტის სამინისტრო.
File:Ruins of Ghalia Monastery, Cyprus 06.jpg|ფრესკის ფრაგმენტები
File:Ruins of Ghalia Monastery, Cyprus 14.jpg|ქვევრი
File:Ruins of Ghalia Monastery, Cyprus 09.jpg|
File:Ruins of Ghalia Monastery, Cyprus 10.jpg
File:Ruins of Ghalia Monastery, Cyprus 12.jpg|

## ლიტერატურა
## რესურსები ინტერნეტში 
*Excavations at the Georgian Monastery of Gialia (Pafos) . *The Government of Cyprus Press and Information Office*. December 5, 2006.
*ღალიის მონასტერი, კვიპროსი . საქართველოს კულტურის, ძეგლთა დაცვისა და სპორტის სამინისტრო, 2006.

კატეგორია:ქართული არქიტექტურული ძეგლები საზღვარგარეთ
კატეგორია:ქართული ეკლესია-მონასტრები საბერძნეთ-კვიპროსში
კატეგორია:კვიპროსი
ნენსი სინატრა

**ნენსი სანდრა სინატრა** ( დ. 8 ივნისი, 1940, ჯერსი-სიტი, ნიუ-ჯერსი) — ამერიკელი მომღერალი და მსახიობი. მომღერალ ფრენკ სინატრას და მისი პირველი მეუღლის — ნენსი ბარბატოს ქალიშვილი. დღემდე ცნობილია თავისი საფირმო ნიშნით აღბეჭდილი ჰიტის „These Boots Are Made for Walkin“-ის წყალობით.

## რესურსები ინტერნეტში
* ნენსი სინატრა – ოფიციალური საიტი
* ნენსი სინატრა Myspace (ოფიციალური) 
* 

## სქოლიო
კატეგორია:ამერიკელი მომღერლები
კატეგორია:დაბადებული 1940
კატეგორია:დაბადებული 8 ივნისი
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
თაღლითა

**თაღლითა** () — თევზების გვარი კობრისებრთა ოჯახისა. სხეულის სიგრძე 20 სმ-მდეა, წონა — 60 გ-მდე. აქვთ თხელი მბზინვარე ქერცლით დაფარული, გვერდებიდან შებრტყელებული და წაგრძელებული სხეული. მტკნარი წყლის ქარავნული თევზებია. გავრცელებულია ევროპაში, კავკასიაში, მცირე აზიაში, სირიაში და ჩრდილოეთ ირანში. შეიცავს 6 სახეობას, რომელთაგან საქართველოში გვხვდება მტკვრის თაღლითა (Alburnus filippi), თეთრულა (Alburnus alburnus) და ჩრდილოკავკასიური თაღლითა (Alburnus charusini). მცირე სარეწაო მნიშვნელობა აქვთ.

საქართველოში თაღლითას სახეობებს ხშირად **„ნაფოტას**“ უწოდებენ (შდრ. ნაფოტა).

## ლიტერატურა 
## სქოლიო 
კატეგორია:კობრისებრნი
Playboy

**„პლეიბოი“** () — ამერიკული ჟურნალი მამაკაცებისთვის, რომელიც 1953 წელს ჰიუ ჰეფნერმა და მისმა თანამოაზრეებმა დააარსეს. „პლეიბოი“ მსოფლიოში ერთ-ერთი ყველაზე ცნობილი ბრენდია. ჟურნალის ამერიკული ვერსიის გარდა, ის მსოფლიოს მრავალ ქვეყანაში გამოდის, ხოლო საქართველოში მხოლოდ ცხრა თვე იარსება. ქართული გამოცემის რედაქტორი — ნიკო ნერგაძე.

## რესურსები ინტერნეტში 
* Playboy.com
* Playboy Enterprises Inc. (კორპორატიული გვერდი)
* Playboy UK 

პლეიბოი
პლეიბოი
პლეიბოი
კატეგორია:სექს-ინდუსტრია
კატეგორია:ყოველთვიური ჟურნალები
მსახიობი

მინი|მსახიობები სცენაზე
**მსახიობი**, ან **როლის შემსრულებელი** — ადამიანი, რომელიც დრამატულ ნაწარმოებში თამაშობს ან ასრულებს როლს. ძირითადად, ეს ტერმინი მათ მიმართ გამოიყენება, ვინც კინოში, სატელევიზიო გადაცემაში, თეატრში ან რადიო გადაცემაში გამოდის. მსახიობი ასევე შეიძლება ეწოდოს ქუჩის არტისტსაც. დრამატული როლების თამაშის გარდა, მსახიობები ასევე შეიძლება მღეროდნენ ან მუშაობნენ მხოლოდ რადიოში ან ფილმებს ახმოვანებდნენ.

## ლიტერატურა 
* Csapo, Eric, and William J. Slater. 1994. *The Context of Ancient Drama.* Ann Arbor: The U of Michigan P. ISBN 0-472-08275-2.
* Elam, Keir. 1980. *The Semiotics of Theatre and Drama*. New Accents Ser. London and New York: Methuen. ISBN 0-416-72060-9.
* Weimann, Robert. 1978. *Shakespeare and the Popular Tradition in the Theater: Studies in the Social Dimension of Dramatic Form and Function.* Ed. Robert Schwartz. Baltimore and London: The Johns Hopkins University Press. ISBN 0-8018-3506-2.

## რესურსები ინტერნეტში 
* Actors' Equity Association (AEA)
* American Federation of Television and Radio Artists (AFTRA) 


კატეგორია:გართობის ინდუსტრიის პროფესიები
კატეგორია:როლის თამაში
კატეგორია:თეატრალური პროფესიები
თახვი

thumb|300px|თახვი
**თახვი** () — ძუძუმწოვარი ცხოველი მღრღნელების რიგისა. შეგუებულია წყალში და ხმელეთზე არსებობას. მისი სხეულის სიგრძე 100 სმ აღწევს, წონა - 30 კგ. აქვს მასიური სხეული, შედარებით პატარა თავი, მოკლე და მსხვილი კისერი. ყურის პატარა ნიჟარები ჩაყვინთვის დროს გასწვრივ იკეცება და ფარავს ყურის ხვრელს. თვალებიც პატარა აქვს, კუდი - ბრტყელი, 15 სმ სიგანისა, თითქმის უბეწვო, რქოვანი ფარებით დაფარული; კიდურები - მოკლე, უკანა კიდურების თითებს შორის განიერი საცურავი აპკია.

თახვი ძვირფასბეწვიანია. უმეტესობა ღია წაბლისფერია, მუქი მურა, ზოგჯერ - შავიც. ანალურ ხვრელთან მოთავსებული წყვილი ჯირკვლიდან გამოყოფს ბეწვის გასაპოხ ცხიმოვან ემულსიას. მამალს სასქესო ორგანოსთან წყვილი მუშკის ჯირკკვალი აქვს, რომელიც გამოყოფს სეკრეტს - თახვის ყაირს. ბინადრობს ტყის მდორე მდინარეებში. იკვებება რბილმერქნიანი ხეების აღმონაცენითა და ქერქით. სახლობს სოროებში. ხის ტოტებისაგან, ლომისა და მიწისაგან აშენებს 2,5 მ სიმაღლის „ფაცხებს“, პატარა მდინარეებში აგებს ჯებირებს. მონოგამიური ცხოველია. მაკეობის ხანგრძლივობა 105-107 დღეა. შობს 3-4 ნაშიერს.

თახვი გავრცელებული იყო ევროპის, სამხრეთ ციმბირის დიდ ნაწილში, შუა აზიის ნაწილსა და მთელ ჩრდილოეთ ამერიკაში. საქართველოში, ზოგიერთ ადგილას ნაპოვნია თახვის ძვლოვანი ნაშთები. მტაცებლური ნადირობის შედეგად თახვების რიცხვი ძლიერ შემცირდა. ამჟამად ცდილობენ მათ რეაკლიმატიზაციას.

## იხილეთ აგრეთვე 
* მელანიზმი

## ლიტერატურა 
* ქსე, ტ. 4, გვ. 594-595, თბ., 1979

კატეგორია:მღრღნელები
კატეგორია:საქართველოს წითელ წიგნში შეტანილი ცხოველები
თახჩა

**თახჩა** შეიძლება აღნიშნავდეს:

* თახჩა — სახლის შიდა კედელში დატანებული პატარა ნიში ან კარადა;
* თახჩა — სოფელი ახალქალაქის მუნიციპალიტეტში.
NSYNC

**NSYNC** (; აგრეთვე სტილიზებული, როგორც ***NSYNC** ან '**N Sync**) — ამერიკული ბოიბენდი, რომელიც ორლანდოში (ფლორიდა, აშშ) დაარსდა. მასში შედიოდნენ ლენს ბასი, ჯეისი ჩეიზესი, ჯოუი ფეტოუნი, კრის კირკპატრიკი და ჯასტინ ტიმბერლეიკი. ჯგუფის დაშლის შემდეგ, სოლო-ალბომები მხოლოდ ტიმბერლეიკმა და ჩესეზმა გამოუშვეს.

## დისკოგრაფია
**NSYNC* (1998)
**No Strings Attached* (2000)
**Celebrity* (2001)

## რესურსები ინტერნეტში 
* 
* 


კატეგორია:1995 წელს ჩამოყალიბებული ჯგუფები
კატეგორია:2002 წელს დაშლილი ჯგუფები
კატეგორია:Jive Records-ის შემსრულებლები
კატეგორია:ამერიკული ბოიბენდები
კატეგორია:ამერიკული პოპ-ჯგუფები
კატეგორია:RCA Records-ის შემსრულებლები
ბოიბენდი

**ბოიბენდი** (იგივე ***ბიჭების მუსიკალური ჯგუფი***) პოპ ან ჰიპ ჰოპ ჯგუფია, რომელშიც სამი ან მეტი ახალგაზრდა მომღერალი მამაკაცი ერთიანდება. მიდის მსჯელობა იმ საკითხზეც, ეწოდოს თუ არა ბოიბენდი ისეთ ჯგუფს, რომელშიც 5-ზე მეტი წევრია. ბოიბენდის წევრები, ხშირ შემთხვევაში, სიმღერასთან ერთად, ცეკვავენ და თავიანთი მუსიკის ფონზე, დახვეწილ ქორეოგრაფიულ ილეთებსაც ასრულებენ.

ბოიბენდების განსაზღვრის რაიმე განსაკუთრებული ნიშან-თვისება არ არსებობს, მაგრამ ასეთი ტიპის ჯგუფები ხშირად მეინსტრიმულ მუსიკალურ ტენდენციებს მიყვებიან, ახალი მოდური მიმართულებების შესაბამისად იცვლიან იერს, მისი წევრები პროფესიონალი მოცეკვავეები არიან და სრულყოფილ, დახვეწილ შოუებს ამზადებენ. ისინი, ძირითადად, საეკლესიო გუნდებიდან ან გოსპელის მუსიკალური ჯგუფებიდან აღმოცენდებიან, მაგრამ უფრო ხშირად, ბოიბენდების შექმნა მაინც მენეჯერებს და პროდიუსერებს უკავშირდება, რომლებიც ჯგუფებს გარეგნობის, პლასტიკურობის, გარეპვის უნარის და ვოკალური მონაცემების მიხედვით აკომპლექტებენ. ასეთი ტიპის ჯგუფებს ხშირად ხელოვნურია.

როგორც წესი, ბოიბენდებში სამიდან ექვს წევრამდეა, რომელთა რეპერტუარშიც საცეკვაო და სასიმღერო ნომრებია.

## ისტორია  
ტერმინი „ბოი ბენდი“ მხოლოდ 1980-იანი წლების ბოლომდე დამკვიდრდა, როდესაც ლუ პერლმანმა გადაწყვიტა ჩამწერი კომპანიის შექმნა ახალი მომღერალი და მოცეკვავე ჯგუფის პოპულარიზაციისთვის, მას შემდეგ, რაც მოხიბლული დარჩა „New Kids on the Block“-ის წარმატებით. 

მიუხედავად იმისა, რომ ზოგადად როკ ჯგუფად არის აღწერილი, ისტორიაში ყველაზე გაყიდვადი ჯგუფი - The Beatles - რამდენიმე ჟურნალისტმა აღწერა, როგორც „პირველი“ ან „ორიგინალი“ ბიჭების ჯგუფი, „სანამ ვინმე ამ ტერმინს მოიფიქრებდა“, მხოლოდ ახალგაზრდა ქალი აუდიტორიის მხრიდან მიღებული ენთუზიაზმით აღსავსე გამოხმაურების გამო.  

თუმცა, სხვა კრიტიკოსები აღნიშნავენ, რომ ბითლზის, როგორც „ბიჭების ჯგუფის“, ამგვარი შეფასება შეიძლება გამოყენებულ იქნას 1960-იანი წლების ყველა სხვა ჯგუფზე და ამბობენ, რომ „თუ ისინი (ბიჭების ჯგუფი) იყვნენ, ყველა დანარჩენიც ასეთი იყო“, რასაც სხვები ეწინააღმდეგებიან, მათ შორის რინგო სტარი, რომლებიც აღნიშნავენ, რომ თავიდანვე ბითლზი წერდა და ახორციელებდა შემოქმედებით კონტროლს საკუთარ მუსიკაზე, უკრავდა საკუთარ ინსტრუმენტებზე, არ იყო წარმოებული ხმის ჩამწერი ლეიბლის მიერ და არ შეიცავდა ქორეოგრაფიულ საცეკვაო ილეთებს, რომლებიც მოგვიანებით ბიჭების ჯგუფებთან ასოცირდებოდა.  თუმცა, ბითლზებმა შთააგონეს 1966 წლის სატელევიზიო სერიალის, *The Monkees-ის*,  გადაღება, რომელშიც მონაწილეობდა ამავე სახელწოდების მუსიკალური ჯგუფი, რომელიც შექმნილი იყო შოუსთვის და შედგებოდა ოთხი მთავარი მსახიობისგან. „Monkees“-მა როკ-პოპ ჯგუფად კარიერა მას შემდეგ დაიწყო, რაც მათი სიმღერები სერიალიდან წარმატებული ჩანაწერების სახით გამოვიდა.  

### 1960-იანი წლების ბოლოს და 1970-იან წლებში: ჯექსონ 5 და ოსმონდსი 
მიუხედავად იმისა, რომ ტერმინი „ბოი ბენდი“ იმ დროს ფართოდ არ გამოიყენებოდა, ამ ფორმატის ადრეული წინამორბედები იყვნენ ისეთი ჯგუფები, როგორიცაა Jackson 5 და Osmonds, რომლებმაც ხელი შეუწყვეს ბოი ბენდის შაბლონის ჩამოყალიბებას.  

ამჟამად Q_ARE ეროვნულ და საერთაშორისო ფენომენად იქცა და პირველ ლათინოამერიკული K-pop ბოი ბენდად ითვლება.  

## რესურსები ინტერნეტში
* ბოიბენდების ათეული 

*
კატეგორია:საცეკვაო მუსიკა
კატეგორია:მუსიკალური ჯგუფები
კატეგორია:პოპ-მუსიკა
მკერდის კიბო

**მკერდის კიბო** — სარძევე ჯირკვლების კიბო.

მსოფლიო მასშტაბით, მკერდის კიბო მეხუთე ადგილზეა სიკვდილის გამომწვევი კიბოს ტიპების მიხედვით (ფილტვების კიბოს, კუჭ-ნაწლავის კიბოს, ღვიძლის კიბოს და მსხვილი ნაწლავის კიბოს შემდეგ). 2005 წელს, მკერდის კიბოთი მთელ მსოფლიოში 502 000 ადამიანი დაიღუპა, რაც კიბოთი სიკვდილის 7 % და ყველა სხვა მიზეზით სიკვდილის 1 %-ია. როგორც წესი, მკერდის კიბოს შემთხვევები ქალებში ვლინდება, თუმცა შესაძლებელია, რომ მკერდის კიბო კაცსაც დაემართოს. იმის ალბათობა, რომ მკერდის კიბო ქალს დაემართება, 100-ჯერ უფრო დიდიაა, რის გამოც ქალებში მკერდის კიბო კიბოს ყველაზე გავრცელებული სახეობაა.

მკერდის კიბოს იწვევს ის განსხვავებული უჯრედები, რომლებიც მკერდის ქსოვილში ჩნდებიან და დროთა განმავლობაში სიმსივნედ ყალიბდებიან. სიმსივნე იზრდება სარძევე სადინარებში და, თუ დროულად არ მოხდა მისი გამოვლენა და მკურნალობა, ის შეიძლება გავრცელდეს მკერდის დარჩენილ ნაწილშიც.

## რესურსები ინტერნეტში 
* 
* მკერდის კიბო — გამომწვევი მიზეზები, სიმპტომები და მკურნალობა

კატეგორია:გინეკოლოგია
კატეგორია:კიბოს ტიპები
კატეგორია:მკერდის კიბო
კატეგორია:მემკვიდრეობითი კიბოს ტიპები
კატეგორია:ონკოლოგია
თბილელი ბერები

**თბილელი ბერები** — შუა საუკუნეების თბილისის საქალაქო თვითმმართველობის წარმომადგენლები. „ტფილელნი ბერნი“ და „ქალაქის ბერნი“ მოხსენიებული არიან „მატიანე ქართლისაში“ XI საუკუნის 40-იანი წლების მოვლენებთან დაკავშირებით. ამ ტერმინის შესატყვისი უნდა იყოს „ქალაქის ტავადნი“, „ქალაქის თავკაცნი“, „ქალაქის უხუცესნი“. ვარაუდობენ, რომ თბილელი ბერების ინსტიტუტი არაბთა ბატონობის დროს გაჩნდა თბილისის საამიროში. თბილელი ბერებს ირჩევდნენ მოქალაქეთა ზედა ფენიდან. ისინი ამ ფენის წარმომადგენლები და ინტერესების დამცველნი იყვნენ თბილისის ამირას კარზე, ამდენად მათი ხელისუფლება ქალაქის თვითმმართველობის ორგანოს წარმოადგენდა. თბილელი ბერები ხშირად უპირისპირდებოდნენ თბილისის ამირებს, განსაკუთრებით აქტიურდებოდნენ ისინი ამირთა ხელისუფლების დასუსტების პერიოდში. XI საუკუნის 80-იანი წლებიდან (ჯაფარიან ამირათა გადაშენების შემდეგ) 1122-მდე (თბილისის გაერთიანებული საქართველოს სამეფოსთან შეერთებამდე) თბილელი ბერები თბილისის სრულუფლებიანი გამგებლები გახდნენ. ამ პერიოდში, შ. მესხიას აზრით, თბილისში საქალაქო კომუნა („ქალაქის საბჭო“) არსებობდა.

## ლიტერატურა 
* *გაბაშვილი ვ.,* თბილისის მმართველობა X-XI საუკუნეებში, «თსუ შრომები», 1964, ტ. 108;
**მესხია შ.,* საქალაქო კომუნა შუა საუკუნეების თბილისში, თბ., 1962
**ლორთქიფანიძე მ.,* ქსე, ტ. 4, გვ. 595, თბ., 1979

კატეგორია:თბილისის საამირო
კატეგორია:თბილისელები
კატეგორია:თბილისის ისტორია
თბილისასწვერი

**თბილისასწვერი** — მთა საქართველოსა და რუსეთის (ჩრდილოეთი ოსეთი) საზღვარზე, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში. მდებარეობს რაჭა-ლეჩხუმის კავკასიონის მთავარ წყალგამყოფ ქედზე, მდინარე ჭანჭახის მარჯვენა შენაკადის — ბუბისწყლის სათავეებში, სიმაღლე ზღვის დონიდან 4429 მ. თბილისასწვერი აგებულია პალეოზოური გრანიტოიდებით. რელიეფი მკვეთრად დანაწევრებულია, ახასიათებს თანამედროვე გამყინვარება. მათზე თითქმის არ არის მცენარეული საფარი.

## ლიტერატურა
კატეგორია:რაჭა-ლეჩხუმისა და ქვემო სვანეთის მხარის მთები
ფეიხოა

**ფეიხოა** (ან **ფეიხუა**, Feijoa sellowiana, სინ. Acca sellowiana), აგრეთვე ცნობილი როგორც **ანანას-გუავა** — მარადმწვანე ბუჩქოვანი მცენარეების გვარი მირტისებრთა ოჯახისა.  სამხრეთ ამერიკის სუბტროპიკულ რაიონებში ცნობილია 3 სახეობა. მათგან კულტურაშია ერთი — Feijoa sellowiana. დასავლეთ საქართველოში შემოიტანეს 1900 წელს, პირველი პლანტაცია გაშენდა 1915—1916 წლებს ბათუმსა და სოხუმის ბოტანიკურ ბაღებში.

წარმოშობილია სამხრეთ ბრაზილიის, ნაწილობრივ კოლუმბიის, ურუგვაისა და ჩრდილოეთ არგენტინის მთიანი ადგილებიდან. ასევე ხარობს კავკასიის დასავლეთ სუბტროპიკულ ნაწილში და რუსეთის სამხრეთში — კრასნოდარის მხარეში, ასევე ყირიმსა და აზერბაიჯანში.

ბუჩქი სიმაღლით 3 მ აღწევს, აქვს გადაშლილი, ხშირი ვარჯი. ფოთლები მოპირისპირედაა განლაგებული, ყვავილი ერთეულია, უბისა, დაწყვილებული ან თანაყვავილედად შეკრებილი, ორსქესიანი. ფეიხოას მწიფე ნაყოფი მუქი მწვანეა, კენკრა, რბილია და მარწყვისა და ანანასის არომატი აქვს. ნაყოფი მდიდარია იოდით (მწიფე ნაყოფის 100 გრამში დაახლოებით 8-35 მგ იოდია), რითაც ყველაზე ძვირფასია ადამიანისთვის. რბილობი მკვრივია, წვნიანი, მომჟავო-ტკბილი, მწიფდება ოქტომბერ-ნოემბერში, იყენებენ ნედლად და გადამუშავებულს — ამზადებენ უმაღლესი ხარისხის მურაბას, ჯემს, ჟელეს, მარმელადს, უალკოჰოლო სასმელებს და ლიქიორებს. მწიფე ნაყოფი შეიცავს: მშრალ ნივთიერებას 30,7–40,3%, შაქრებს 8,2–12,5%, სიმჟავეს 2,3–3,1%.

ამრავლებენ გენერაციულად (თესლით) და ვეგეტატიურად (კალმებით, გადაწვენით).

პირველად ფეიხოა ევროპელებმა ბრაზილიაში აღმოაჩინეს XIX საუკუნეში. სახელი პირველაღმომჩენის — ბუნების ისტორიის მუზეუმის დირექტორის ჟუან და სილვა ფეიხოს პატივსაცემად შეარქვეს.

## ძირითადი ჯიშები 
ყველა სხვა ხეხილის მსგავსად, ნიშანთვისებათა ძლიერ დათიშვას იძლევა თესლით გამრავლების დროს. ფორმათა დიდი სიჭრელე შეიმჩნევა იმ ნარგაობაშიც, რომელიც საქართველოში მოიპოვება. კულტურაში გვხვდება ფეიხოას შემდეგი ფრანგული ჯიშები: ანდრე, ბესონი, პერე. კალიფორნიული ჯიშებიდან ჩვენში გავრცელდა: ჩოისეანა, სუპერმა და კულიჯი — ყველა სელექციურია.

* **ანდრე** ყველაზე მეტადაა გავრცელებული. ნაყოფი მოგრძო ან ოვალური ფორმისაა, ნაყოფის ფუძე მომრგვალებული, წვერი კი მრგვალია; კანი მოუხეშო, ღია მწვანე, მოთეთრო ელფერით. მწიფდება ნოემბერ-დეკემბერში. თვითგამანაყოფიერებელი ფერტილური ჯიშია. ხასიათდება უხვი მსხმოიარობით.
* **ჩოისეანა** — მისი ნაყოფი დიდი ზომისაა, სიმეტრიული, ოვალური. აქვს საუცხოო გემო. ადრეული ჯიშია. მწიფდება ოქტომბერ-ნოემბერში. მოითხოვს დამამტვერიანებელი ჯიშების დარგვას.
* **სუპერმა** იზრდეა 3,5 მ სიმაღლისა, მე-4 წლიდან შედის მსხმოიარობაში. ნაყოფის ფორმით წააგავს ჩოისეანას ნაყოფს, მასავით დიდი ზომისა და არომატულია. მწიფდება უფრო გვიან ვიდრე ჩოისეანა.
* **კულიჯი** თვითფერტილური ჯიშია და არ საჭიროებს დამამტვერიანებელს. ნაყოფი გრძელი, სწორი, გლუვი და ოვალურია; სხვა ჯიშებზე უფრო პატარაა.

## რესურსები ინტერნეტში 
* Fruits of Warm Climates: Feijoa
* California Rare Fruit Growers: Feijoa Fruit Facts 
* Feijoa: Plants for a Future
* New Zealand Feijoa Growers Association Inc.
* Photo Gallery of Feijoa – the Pineapple Guava 

## სქოლიო 
კატეგორია:ხილი
კატეგორია:მირტისებრნი
იტალო-ამერიკელები

**იტალო-ამერიკელი** ეწოდებათ იტალიური წარმოშობის ამერიკელებს. ეს ცნება მიემაერთება ისეთ ადამიანებს, რომლებიც დაიბადნენ აშშ-ში და ჰყავთ იტალიელი წინაპრები ან მათ, ვინც იტალიდან აშშ-ში გადასახლდა. 

*
კატეგორია:ეთნიკური ჯგუფები
ბისტი ბოიზი

**ბისტი ბოიზი** () — ამერიკული ჰიპ ჰოპ-ჯგუფი ნიუ-იორკიდან. მასში ძირითადად შედიოდნენ Mike D, Ad-Rock და Mix Master Mike.

ჯგუფის ისტორია დაიწყო ჰარდკორ პანკ კოლექტივის სახით, 1979 წელს, აუდიოკრებულზე *New York Thrash* კომპოზიციებით "Riot Fight" და "Beastie", მოგვიანებით გამოვიდა მათი პირველი EP, *Polly Wog Stew*. 1983 წელს მათ ძალები ექსპერიმენტულ ჰიპ-ჰოპში სცადეს, 12" სინგლით  *Cooky Puss*. 1984 წელს ისინი მუშაობდნენ უფრო მეტად  ჰიპ ჰოპის განხრით, ხოლო 1986 წელს გამოსცეს პირველი სრულყოფილი ალბომი  *Licensed to Ill*, რომელმაც კრიტიკოსთა დადებითი შეფასება და კომერციული წარმატება დაიმსახურა. 2010 წლისათვის აშშ-ში გაყიდულია ტრიოს 40 მილიონი დისკი.

*ბისტი ბოიზი* არის ერთ-ერთი ყველაზე ძველი ჰიპ ჰოპ კოლექტივი. 2007 წლის 27 სექტემბერს იგი ნომინირებული იქნა როკ-ენ-როლის დიდების დარბაზში შეყვანაზე..

2012 წლის 4 მაისს კიბოთი გარდაიცვალა ჯგუფის წევრი, MCA. 2014 წლის ივნისში ჯგუფმა ოფიციალურად განაცხადა დაშლის შესახებ.

## დისკოგრაფია 
;სტუდიური ალბომები
* *Licensed to Ill* (1986)
* ''Paul's Boutique* (1989)
* *Check Your Head* (1992)
* *Ill Communication* (1994)
* *Hello Nasty* (1998)
* *To the 5 Boroughs* (2004)
* *The Mix-Up* (2007)
* *Hot Sauce Committee, Pt. 2'' (2011)

## რესურსები ინტერნეტში 
*ოფიციალური საიტი 
*Beastiemania
*Beastie Museum 

## სქოლიო

კატეგორია:1970-იანი წლების მუსიკალური ჯგუფები
კატეგორია:1980-იანი წლების მუსიკალური ჯგუფები
კატეგორია:1990-იანი წლების მუსიკალური ჯგუფები
კატეგორია:2000-იანი წლების მუსიკალური ჯგუფები
კატეგორია:2010-იანი წლების მუსიკალური ჯგუფები
კატეგორია:ამერიკული ჰიპ-ჰოპ ჯგუფები
კატეგორია:1979 წელს ჩამოყალიბებული ჯგუფები
კატეგორია:როკ-ენ-როლის დიდების დარბაზში შესული შემსრულებლები
მსოფლიოს უმაღლესი ნაგებობების სია

### უმაღლესი ნაგებობები ფუნქციის მიხედვით
## რესურსები ინტერნეტში
* SkyscraperCity
* World Federation of Great Towers
* Skyscrapers diagrams and forum
* Skyscrapers database
* Search for Radio Masts and Towers in the U.S.

*
წუთი

**წუთი** (შემოკლ. **წთ**, საერთაშორისო min) — დროის საზომი ერთეული; საათის 1/60-ისა და 60 წამის ეკვივალენტი.

წუთი არ წარმოადგენს სი-ს ნაწილს, მაგრამ მიღებულია სი-სთან გამოსაყენებლად.

კატეგორია:ქრონოლოგია
9
ცათამბჯენი

[მინი|[უილის ტაუერი. ჩიკაგო. აშშ]]
**ცათამბჯენი** (ინგლისურიდან სიტყვასიტყვით skyscraper) — ძალიან მაღალი შენობა. ცათამბჯენი ეწოდება თავისუფლად მდგომ ნაგებობას, ერთზომიერად განაწილებული სართულებით ვერტიკალურად, რომელიც ადამიანთა საცხოვრებლად და/ან სამუშაოდ არის გათვალისწინებული, და მისი ბოლო სართულის სიმაღლე არა ნაკლებ 500 ფუტია (152 მ).

1000 ფუტზე მაღალ (300 მ) ცათამბჯენს ზემაღალს უწოდებენ. ქართულ ენაში ასევე იყენებენ გამოთქმას „მაღლივი შენობა“.

XIX ს-მდე 6 სართულზე მაღალ შენობებს არ აგებდნენ კიდეებზე ასვლის მოუხერხებლობის გამო. ამის გარდა წყალსაქაჩებს არ შეეძლო წყლის 15 მ-ზე მაღლა აქაჩვა. ფოლადის, რკინა-ბეტონისა და წყალსაქაჩების ტექნოლოგიის განვითარებამ, ასევე ლიფტების გამოგონებამ საშუალება მისცა ადამიანებს შენობების სიმაღლე ათჯერ გაეზარდათ, რაზეც განსაკუთრებული მოთხოვნა მეგაპოლისებში იყო.

## რესურსები ინტერნეტში 
* ცათამბჯენი – ენციკლოპედია ბრიტანიკა 

*
თურქეთის დიდი ეროვნული ასამბლეა

**თურქეთის დიდი ეროვნული ასამბლეა** ( - TBMM, ხშირად უწოდებენ შემოკლებით „მეჯლისს“ - „პარლამენტს“) — თურქეთის ერთპალატიანი პარლამენტი, უზენაესი საკანონმდებლო ორგანო თურქეთის კონსტიტუციის მიხედვით. დაფუძნდა ანკარაში 1920 წლის 23 აპრილს თურქეთის დამოუკიდებლობისთვის ომის პერიოდში. პარლამენტს გადამწყვეტი როლი ჰქონდა მუსტაფა ქემალ ათათურქის მცდელობისას დაეფუძნებინა ახალი სახელმწიფო ოსმალეთის იმპერიის ნარჩენებისგან პირველი მსოფლიო ომის დასრულების შემდეგ.

## ლიტერატურა 
* 
* 

## რესურსები ინტერნეტში 
* The official site of the Grand National Assembly 
* [Photo of TBMM (High-Resolution)](http://www.meclishaber.gov.tr/develop/owa/dokumanlar/F1629010493_meclis%20goruntuleri%20portal%20icin%20(4).jpg) 

კატეგორია:თურქეთის პოლიტიკა
კატეგორია:პარლამენტები ქვეყნების მიხედვით
ალექსანდრ ზელენკო

thumb|300px|სეტლმენტის საზოგადოების საბავშვო კლუბი, მოსკოვი.
**ალექსანდრ ზელენკო** (Александр Устинович Зеленко; 1871 - 1953) — რუსი, საბჭოთა არქიტექტორი და პედაგოგი. აგებდა სამარაში და მოსკოვში მოდერნის სტილში. თანამშრომლობდა ს. შაცკისთან მოზარდთა კლუბების ორგანიზაციაში. 1917 წლის შემდეგ მუზეუმების ორგანიზატორი, განმანათლებელი.

კატეგორია:რუსი არქიტექტორები
კატეგორია:რუსი პედაგოგები
კატეგორია:დაბადებული 1871
კატეგორია:გარდაცვლილი 1953
კატეგორია:მოსკოვში დაბადებულები
კატეგორია:მოსკოვში გარდაცვლილები
მერაია კერი

**მერაია კერი** (, დ. 27 მარტი, 1969) — ამერიკელი მომღერალი, კომპოზიტორი, მუსიკალური პროდიუსერი, მუსიკალური ვიდეოს რეჟისორი და მსახიობი. მისი, როგორც მომღერლის, დებიუტი 1990 წელს, Columbia Records-ის აღმასრულებელი დირექტორის ტომი მოტოლას ხელმღვანელობით შედგა და მალე იგი იქცა პირველ მუსიკოსად, რომლის პირველი ხუთი სინგლი აშშ-ს ბილბორდის ცხელი 100-ეულის სათავეში მოექცა. 1993 წელს მოტოლასთან ქორწინების შემდეგ, ჰიტ-სინგლების სერიის წყალობით, იგი Columbia Records-ის გაყიდვების ყველაზე მაღალი მაჩვენებლების მქონე მუსიკოსად იქცა. ჟურნალ „ბილბორდზე“ დაყრდნონოთ, ის აშშ-ში 1990-იანი წლების ყველაზე წარმატებული არტისტია.

## ვოკალური შესაძლებლობა 
საკუთარი განცხადებით, მერაიას გააჩნია კონტრალტოს 5-ოქტავიანი ხმის დიაპაზონი, რეალურად კერის ვოკალური დიაპაზონი ფარავს ყველა ოქტავას კონტრალტოდან დაწყებული - სოპრანომდე. მისთვის მიღწევადია ბევრი სხვა მეცო-სოპრანო და მღერის დროს შეუძლია მოქნილად და მოხდენილად ოქტავების ცვლა. მერაია იოლად მღერის სტვენის რეგისტრზე, რაც წარმოადგენს ადამიანის ხმის უმაღლეს რეგისტრს. კერის განცხადებით, მინი რიპერტონმა უდიდესი გავლენა მოახდინა მისი მღერის ტექნიკაზე. ადრეული ასაკიდანვე კერი ცდილობდა მიეღწია რიპერტონის მაღალი ნოტებისათვის. ასე გაზარდა საკუთარი ვოკალური დიაპაზონი მომავალმა მომღერალმა. გინესის მსოფლიო რეკორდების წიგნის მიხედვით, არ არსებობს მსოფლიოში სხვა ვოკალისტი, ვისაც მერაიაზე უკეთ შეუძლია სუპერმაღალი ნოტებისათვის მიწვდომა. ამ მხრივ კერიმ მსოფლიო რეკორდი დაამყარა. ემტივისა და ჟურნალი Blender-ის *22 საუკეთესო მუსიკალური ხმის* სიაში მერაიამ 1 ადგილი დაიკავა. გამოკითხვაში მონაწილეობა მიიღეს ფანებმა და მკითხველებმა. ამის შესახებ თავმდაბალმა კერიმ განაცხადა: ”რასაკვირველია ესა უდიდესი კომპლიმენტია, მაგრამ საკუთარ თავზე ამგვარად სულაც არ ვფიქრობ”.

## დისკოგრაფია 
;სტუდიური ალბომები
* *Mariah Carey* (1990)
* *Emotions* (1991)
* *Music Box* (1993)
* *Merry Christmas* (1994)
* *Daydream* (1995)
* *Butterfly* (1997)
* *Rainbow* (1999)
* *Glitter* (2001)
* *Charmbracelet* (2002)
* *The Emancipation of Mimi* (2005)
* *E=MC²* (2008)
* *Memoirs of an Imperfect Angel* (2009)
* *Merry Christmas II You* (2010)
* *Me. I Am Mariah… The Elusive Chanteuse* (2014)
* *Caution* (2018)

## რესურსები ინტერნეტში 
* ოფიციალური საიტი
* 
* 
* 

## სქოლიო
კატეგორია:ამერიკელი მომღერლები
კატეგორია:აფრო-ამერიკელები
კატეგორია:დაბადებული 1969
კატეგორია:ამერიკელი მუსიკალური პროდიუსერები
კატეგორია:ამერიკელი მსახიობები
კატეგორია:Columbia Records-ის შემსრულებლები
კატეგორია:Def Jam Recordings-ის შემსრულებლები
კატეგორია:Epic Records-ის შემსრულებლები
კატეგორია:გრემის ჯილდოს მფლობელები
კატეგორია:Island Records-ის შემსრულებლები
კატეგორია:Virgin Records-ის შემსრულებლები
კატეგორია:დაბადებული 27 მარტი
კატეგორია:XX საუკუნის ამერიკელი ქალი მსახიობები
კატეგორია:სიმღერების ავტორთა დიდების დარბაზში შემავალი შემსრულებლები
კატეგორია:ცოცხალი ადამიანები
ტრისტან სარალიძე

**ტრისტან სარალიძე** (დ. 5 მაისი, 1955 ― გ. 27 მაისი, 2024) — ქართული კინოსა და თეატრის მსახიობი.

დაიბადა ბორჯომის რაიონის სოფელ ახალდაბაში. 1978 წელს მუშაობდა რუსთავის თეატრში.რუსთაველის თეატრის მსახიობია 1980 წლიდან. აღსანიშნავი როლებია: ჯამბაზი („როლი დამწყები მსახიობი გოგონასათვის“), ჭეიშვილი („საბრალდებო დასკვნა“), პოლიციელი („სეჩუანელი კეთილი ადამიანი“), მკვლელი („მაკბეტი“), გელა („მერე რა რომ სველია სველი იასამანი“), ქავთარ („ლამარა“), შაქრო („კაცია ადამიანი“), ჯარისკაცი („მეთორმეტე ღამე“), მეათე მსაჯული („თორმეტი განრისხებული მამაკაცი“), ლადო („ვანილის მოტკბო, სევდიანი სურნელი“). 2010 წელს მიენიჭა ქალაქ ბორჯომის საპატიო მოქალაქის წოდება.

## ფილმოგრაფია
*1980: „ბეღურების გადაფრენა“  რეჟ. თემურ ბაბლუანი
*1980: „სიყვარული ყველას უნდა“ რეჟ. გიორგი შენგელაია
*1982: „მჭედელი“ რეჟ. ბიძინა ჩხეიძე
*1982: „ლომა, დავიწყებული მეგობარი“ რეჟ. ბიძინა რაჭველიშვილი
*1983: „ბანდიტი აგურის ქარხნიდან“ რეჟ. გია მატარაძე

## ნათამაშები როლები
### რუსთაველის თეატრი
*თამაზ ჭილაძე  „როლი დამწყები მსახიობი გოგონასათვის“  (ჯამბაზი) რეჟ.  რობერტ სტურუა 
*თამაზ მეტრეველი  „შეშლილი, შეშლილი… ახალი წელი“    (ლევანი ) რეჟ.  რევაზ ჩხაიძე 
*მიხეილ ჯავახიშვილი  „კვაჭი კვაჭანტირაძე“ (ბანკის მმართველი, პრეზიდენტი, მსახიობი) რეჟ. ავთანდილ ვარსიმაშვილი 
* ბერტოლტ ბრეხტი  „კავკასიური ცარცის წრე“   (ლოთი, მეგარმონე, კოჭლი) რეჟ. რობერტ სტურუა
*უილიამ შექსპირი  „მეფე ლირი“ (მკვლელი)  რეჟ. რობერტ სტურუა
*ირაკლი სამსონაძე  „აღდგომა გაუქმებულ სასაფლაოზე“  (გოჩა) რეჟისორები    გიორგი (გოგა)   თავაძე, გიორგი (გია) ბარაბაძე 
*კალდერონ დე ლა ბარკა „ცხოვრება სიზმარია“ (მოქალაქე, ჯარისკაცი) რეჟ. რობერტ სტურუა
*ნოდარ დუმბაძე  „საბრალდებო დასკვნა“ (ჭეიშვილი) რეჟ. რობერტ სტურუა
*ბერტოლტ ბრეხტი  „სეჩუანელი კეთილი ადამიანი“  (პოლიციელი) რეჟ. რობერტ სტურუა
*უილიამ შექსპირი  „მაკბეტი“  (მკვლელი)  რეჟ. რობერტ სტურუა
*  ხანოხ ლევინი   „პირდაღებული“ (მცველი ) რეჟისორი და კომპოზიტორი დავით საყვარელიძე 
*ლაშა თაბუკაშვილი  „მერე რა, რომ სველია სველი იასამანი“  (გელა) რეჟისორები  რობერტ სტურუა,  დავით ხინიკაძე
* გრიგოლ რობაქიძე  „ლამარა“ (ქავთარ) რეჟ. რობერტ სტურუა
* ილია ჭავჭავაძე „კაცია-ადამიანი?!“   (შაქრო, მოსე) რეჟისორები  რობერტ სტურუა,  ანდრო  ენუქიძე 
*უილიამ  შექსპირი „შობის მეთორმეტე ღამე ანუ როგორც გენებოთ“ (ჯარისკაცი ) რეჟ. რობერტ სტურუა
*ირაკლი სამსონაძე  „ვანილის მოტკბო, სევდიანი სურნელი“ (ლადო) რეჟისორები რობერტ სტურუა,  ანდრო  ენუქიძე 
* არჩილ სულაკაური  „სალამურა“  (ქონდართუხუცესი) რეჟისორები  რევაზ ჩხაიძე, დავით კვირცხალია 
*რეჯინალდ  როუზი  „თორმეტი განრისხებული მამაკაცი“ (მეათე მსაჯული) რეჟისორები რობერტ სტურუა, რევაზ ჩხაიძე 
*მარკ ტვენი  „უფლისწული და მათხოვარი“  (ლორდი სენტ ჯონი ) რეჟ.  ნიკოლოზ ჰაინე-შველიძე 
*მონაწილეა სპექტაკლებისა:  „მეფე ლირი“ ,  „იაკობის სახარება“ ,  „სტიქსი“ ,  „ჯადოსნური ღამე“ .

### რუსთავის თეატრი
* „დარაბებს მიღმა გაზაფხულია“  (ბადრი)
* „გვირგვლიანების ოჯახი“ (გლეხი)

### თავისუფალი თეატრი
* „პროვინციული ამბავი“

## რესურსები ინტერნეტში
*

*
*ტრისტან სარალიძე — kino-teatr.ru

## სქოლიო
კატეგორია:დაბადებული 5 მაისი
კატეგორია:დაბადებული  1955
კატეგორია:გარდაცვლილი 2024
კატეგორია:გარდაცვლილი 27 მაისი
კატეგორია:ქართველი მსახიობები
კატეგორია:ბორჯომის საპატიო მოქალაქეები
კატეგორია:ბორჯომის მუნიციპალიტეტში დაბადებულები